Joan Fontaine

Joan Fontaine (* 22. Oktober 1917 in Tokio as Joan de Beauvoir de Havilland; † 15. Dezember 2013 in Carmel-by-the-Sea, KalifornienJoan Fontaine ist tot. n-tv van’ 16. Dezember 2013 (afropen an’ 16. Dezember 2013).) weer en US-amerikaanisch-britisch Filmschauspelerin un de jüngere Süster vun  Olivia de Havilland. Hör bekanntst Rullen speel se ünner de Regie vun Alfred Hitchcock in Rebecca un Suspicion, för de se up de Oscarverleehn 1942 den Oscar as best Hööftdorstellerin kreeg.

 Leven 
Joan Fontaine wurr as Dochter vun den in tätigen britischen Patentafkaat Walter Augustus de Havilland (1872–1968), en Vedder vun den Floogpionier un Ingenieur Geoffrey de Havilland, un de britisch Bühnenschauspelerin Lilian Fontaine (1886–1975) in Tokio boren. Se un hör een Johr öllere Süster Olivia de Havilland trucken nah de Scheeden vun hör Öllern mit de Moder nah Kalifornien, wo se all fröh Schauspeelünnerricht kreegen. Joan gung Anfang vun de 1930er för eenig Johren torüch nah Japan, wo se hör Schoolutbillen an de amerikaansch School afsluuten dee. 1934 kehr se weer torüch in de USA un gung nah  Hollywood, wo hör Süster all eerste Erfolge fiern kunn, um dor hör eegen Filkarriere to starten. Wiel Olivia de Havilland den Familiennaam all in Gebruuk harr, is Joan tonächst ünner de Künstlernaam Joan Burfield uptreeden. Hör eerst Rull harr se 1935 in den Joan Crawford-Striepen No More Ladies, kunn aber weder bi dat Publikum noch bi de Kritiker en blieven Indruck achterlaaten. Eerst 1937 ünner een Studioverdrag mit RKO fung de  Karriere vun Joan Fontaine, as se sück af nu nömmen dee, an, Kontur antonehmen. 1939 broch hör en Rull in Die Frauen eerstmals good Kritiken in. Hör Dörbröök harr de Schauspelerin 1940, as se vun David O. Selznick un den Regisseur Alfred Hitchcock för de Hööftrull in Rebecca, de Verfilmen vun den glieknamigen Bestsellerroman vun Daphne du Maurier, utwählt wurr. Joan wurr för den Oscar as best Hööftdorstellerin nomineert un wurr to'n Star. Allerdings weer se för de nächsten Johren per Verdrag an Selznick bunnen, de hör nah sien Möög an anner Studios utlehnen dee un hör blots en lütten Deel vun de dorbi betallt Gage utbetallen dee. Ingrid Bergman, de to glieker Tiet bi Selznick ünner Verdrag stunn, hett disse Methood later as Form vun Slaveree betekent. 

In dat dorupfolgen Johr wunn Fontaine den Oscar as best Hööftdorstellerin för Verdacht. Dorin speel se de verängstigte Ehefru vun Cary Grant, den se in Verdacht harr, dat he hör umbringen will. Se speel in dat sülvig Johr in dat Kriegsdrama This Above All neben Tyrone Power un kreeg 1943 en wiedere Nomineeren as best Hööftdorstellerin för Liebesleid an de Siet vun Charles Boyer. Hör Dorstellen as Jane Eyre neben Orson Welles in Die Waise von Lowood broch hör weer good Kritiken in. 1944 weer se in Der Pirat und die Dame, de upwändig in Szene sett Verfilmen vun dat Book Frenchman Creek vun Daphne du Maurier in en Rull to sehn, de an de Filme erinnern dee, de Margaret Lockwood un Phyllis Calvert to de Tiet in England dreihn deen: wohlboren Daam bi Dag, de Leevst vun en Verbreker bi Nacht un völ romantisch Verwickeln. Hör persönlich leevste Film weer de Max-Ophüls-Produktschoon vun Brief einer Unbekannten, de se 1947, nah dat Enn' vun hör Verdrag mit Selznick, mit produzeert hett. In' scharpen Kuntrast to hör sonstig Rullen stunnen de Uptreden as mordende Avendüererin in Ivy as ok de Film noir Bis zur letzten Stunde, de Fontaine neben Burt Lancaster wiest. Mit dat Enn’ vun dat Johrteint full aber ok gau de Steern vun Fontaine, hööftsächlich, wiel man sück an romantisch Melodramen satt sehn harr, wat se aber meestens speel. 1950 speel se en Femme fatale in Born to Be Bad un nehm nah en Upträe 1966 in den ünnerschätzten Horrorfilm Der Teufel tanzt um Mitternacht kien wiedere Rullen in Kinoproduktschonen mehr an. Dornah is se noch in mehrer Feernsehproduktschonen, dorünner  Hotel un Love Boat, uptreden. Se weer 1982 Präsidentin vun de Jury vun de Berlinale.

1994 hett se sück kumplett vun dat Filmgewarf torüchtrucken un leev bit hör Dood an’ 15. Dezember 2013 torüchtrucken in Kalifornien.

 Privatleven 
Privat weer Fontaine in jüngeren Johren ehrder en robust drupdaalgahn Fru: Ballonfohrten, Flüüg in en sülvststüert Floogtüüch un Hoochseefischen tellen to hör Hobbys. In hör Autobiographie No Bed of Roses, rutbrocht 1979, hett se buterdem freemoodig vun talloos Affären bericht un vun en utpräägt Desinteresse an hör Döchter, de se ehrder as Belastung empfunn. Besünners disse fehlen Moderleev sall en Hööftkritikpunkt vun hör Süster Olivia ween hemm. 

Joan Fontaine weer veermal verheiraadt un veermal schett. Hör Ehemänner weern Brian Aherne (Ehe van 1939–1945) un William Dozier (Ehe van 1946–1951). Dozier is ok de Vader vun hör Dochter Deborah Leslie Dozier, boren 1948. 1952 hett se en veerjohrig Deern ut Peru,  Martita, adopteert.Joan Fontaine describes how she adopted Inca girl in The Milwaukee Sentinel, 11. Juli 1954 bi Google Books Van 1952–1961 weer se mit den Dreibookschriever un Produzenten Collier Young verheiraadt. Hör Ehe mit den Sportjournalisten Alfred Wright junior hull van 1964–1967.Schauspielerin Joan Fontaine verstorben up spielfilm.de 16.Dezember 2013 Se nehm 1943 tosätzlich to de britisch ok noch de US-amerikaanisch Staatsbörgerschap an.Oscar-winning actress Joan Fontaine dies aged 96 up BBC News 16. Dezember 2013, afropen an' 24. Dezember 2013

 Filmrullen (Utwahl) 
 Johr Titel Synchroonsnacker 1935 No More Ladies      1937 The Man Who Found Himselfdt.: Entgleist      1937 A Damsel in Distressdt.: Ein Fräulein in Nöten      1939 Gunga Dindt.: Aufstand in Sidi Hakim      1939 Man of Conquestdt.: Rache für Alamo      1939 The Womendt.: Die Frauen    Heidi Treutler 1940 Rebecca    Agnes Fink (Synchro 1951) 1941 Suspiciondt.: Verdacht    Viktoria von Ballasko (Synchro 1948); Ilse Kiewiet (Synchro 1965) 1942 This Above All      1943 The Constant Nymphdt.: Liebesleid      1943 Jane Eyredt.: Die Waise von Lowood    Edith Oss 1944 Frenchman’s Creekdt.: Der Pirat und die Dame      1945 The Affairs of Susandt.: Oh, Susanne !      1946 From This Day Forwarddt.: Morgen und alle Tage      1947 Ivy      1948 Letter from an Unknown Womandt.: Brief einer Unbekannten    Elfriede Kuzmany 1948 The Emperor Waltzdt.: Ich küsse Ihre Hand, Madame    Agnes Fink (Synchro 1955) 1948 You Gotta Stay Happydt.: Startbahn ins Glück      1948 Kiss the Blood Off My Handsdt.: Bis zur letzten Stunde    Eleonore Noelle 1950 September Affairdt.: Liebesrausch auf Capri      1950 Born to Be Bad      1952 Something to Live Fordt.: Wofür das Leben sich lohnt      1952 The Tragedy of Othello: The Moor of Venicedt.: Orson Welles’ Othello      1952 Ivanhoedt.: Ivanhoe – Der schwarze Ritter    Tilly Lauenstein 1953 Decameron Nightsdt.: Boccaccios große Liebe      1953 Flight to Tangierdt.: Flug nach Tanger    Eleonore Noelle 1953 The Bigamistdt.: Der Mann mit zwei Frauen      1954 Casanova’s Big Nightdt.: Der Schürzenjäger von Venedig    Eleonore Noelle 1956 Serenade    Eleonore Noelle  1956 Beyond a Reasonable Doubtdt.: Jenseits allen Zweifels      1957 Island in the Sundt.: Heiße Erde    Ursula Traun 1957 Until They Saildt.: Land ohne Männer    Tilly Lauenstein 1958 A Certain Smiledt.: Ein gewisses Lächeln    Tilly Lauenstein 1961 Voyage to the Bottom of the Seadt.: Unternehmen Feuergürtel    Hannelore Schroth; 1962 Tender Is the Nightdt.: Zärtlich ist die Nacht    Tilly Lauenstein 1966 The Witchesdt.: Der Teufel tanzt um Mitternacht    Heidi Treutler

 Feernsehen 
 1961: The Light That Failed (Feernsehfilm)
 1978: The Users (Feernsehfilm)
 1986: Dark Mansions (Feernsehfilm)
 1994: Good King Wenceslas (Feernsefilm)

 Utteknungen 
 1940: Nomineeren as best Hööftdorstellerin : Rebecca
 1941: Oscar as best Hööftdorstellerin: Verdacht
 1943: Nomineeren as best Hööftdorstellerin: Liebesleid

 Weblenken 

 Joan Fontaine bi Turner Classic Movies
 Artikel över de Viennale 2006 mit Filmen vun Fontaine
 ausführlicher Artikel über den jahrzehntelangen Streit mit Olivia de Havilland

 http://www.hollywoodsgoldenage.com/actors/joan_fontaine.html

 Enkeld Nahwiesen 

Kategorie:Fru
Kategorie:Börger von de USA
Kategorie:Börger von Grootbritannien
Kategorie:Schauspeler
Kategorie:Boren 1917
Kategorie:Storven 2013